ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 2ΑΣ ΦΕΒΡΟΥΑΡΙΟΥ 1989. - ΒΑΣΙΛΕΙΟ ΤΩΝ ΚΑΤΩ ΧΩΡΩΝ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΘΑΛΑΣΣΙΑ ΑΛΙΕΙΑ - ΥΠΕΡΒΑΣΗ ΤΩΝ ΠΟΣΟΣΤΩΣΕΩΝ 1983 - ΧΡΗΜΑΤΟΔΟΤΗΣΗ ΑΠΟ ΤΟ ΕΓΤΠΕ ΤΩΝ ΔΑΠΑΝΩΝ ΠΟΥ ΑΦΟΡΟΥΝ ΕΠΙΣΤΡΟΦΕΣ ΛΟΓΩ ΕΞΑΓΩΓΩΝ ΣΚΟΜΒΡΟΥ. - ΥΠΟΘΕΣΗ 262/87.



Συλλογή της Νομολογίας του Δικαστηρίου 1989 σελίδα 00225

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

1. Κοινή γεωργική πολιτική - Χρηματοδότηση από το ΕΓΤΠΕ - Συμφωνία των δαπανών με τους κοινοτικούς κανόνες - Μέτρα διατηρήσεως των αλιευτικών πόρων

(Συνθήκη ΕΟΚ, άρθρο 38 κανονισμός 729/70 του Συμβουλίου, άρθρα 2 και 3)

2. Αλιεία - Κοινή οργάνωση αγοράς - Επιστροφές κατά την εξαγωγή - Αλιευτικά προϊόντα που αποτελούν το αντικείμενο ποσοστώσεων αλιείας - Υπέρβαση της εθνικής ποσοστώσεως - Υποχρέωση του θιγομένου κράτους μέλους να αρνηθεί τη χορήγηση των επιστροφών

(Συνθήκη ΕΟΚ, άρθρο 5 κανονισμοί του Συμβουλίου 729/70, άρθρο 2, και 3796/81)

3. Γεωργία - ΕΓΤΠΕ - Εκκαθάριση των λογαριασμών - 'Αρνηση επιβαρύνσεως με τις δαπάνες που οφείλονται στη μη κανονική εφαρμογή της κοινοτικής ρυθμίσεως - Αμφισβήτηση εκ μέρους του ενδιαφερομένου κράτους μέλους - Βάρος της αποδείξεως

(Κανονισμός 729/70 του Συμβουλίου)

Περίληψη

1. Τα μέτρα διατηρήσεως των αλιευτικών πόρων περιλαμβάνονται στους κοινοτικούς κανόνες της κοινής οργανώσεως των γεωργικών αγορών υπό την έννοια των άρθρων 2 και 3 του κανονισμού 729/70, περί χρηματοδοτήσεως της κοινής γεωργικής πολιτικής, επειδή τα προϊόντα αλιείας περιλαμβάνονται, κατά το άρθρο 38 της Συνθήκης, στα γεωργικά προϊόντα. Επομένως, οι επιστροφές που καταβάλλονται και οι παρεμβάσεις που επιχειρούνται κατά παράβαση των κοινοτικών μέτρων διατηρήσεως δεν μπορούν, καταρχήν, να χρηματοδοτηθούν από το ΕΓΤΠΕ (βλέπε αποφάσεις της 15ης Δεκεμβρίου 1987, Κάτω Χώρες κατά Επιτροπής, 326/85, Συλλογή 1987, σ. 5091 Γερμανία κατά Επιτροπής, 332/85, Συλλογή 1987, σ. 5163 Κάτω Χώρες κατά Επιτροπής, 237/86, Συλλογή 1987, σ. 5251).

2. Σύμφωνα με τις γενικές αρχές στις οποίες βασίζεται το θεσμικό σύστημα της Κοινότητας και οι οποίες διέπουν τις σχέσεις μεταξύ της Κοινότητας και των κρατών μελών, στα κράτη μέλη εναπόκειται, δυνάμει του άρθρου 5 της Συνθήκης, να εξασφαλίσουν στις επικράτειές τους την εκτέλεση των κοινοτικών ρυθμίσεων, ιδίως στο πλαίσιο της κοινής γεωργικής πολιτικής (βλέπε απόφαση της 21ης Σεπτεμβρίου 1983, Deutsche Milchkontor, 205 έως 215/82, Συλλογή 1983, σ. 2633).

'Ενα κράτος μέλος δεν μπορεί να απαλλαγεί από την υποχρέωση αυτή στο πλαίσιο της κοινής οργανώσεως των αγορών στον τομέα των προϊόντων αλιείας και να χορηγήσει επιστροφές κατά την εξαγωγή για ποσότητες που αλιεύτηκαν καθ' υπέρβαση της εθνικής ποσοστώσεως, με την αιτιολογία ότι καμία διάταξη της κοινοτικής ρυθμίσεως δεν προβλέπει ρητώς τη δυνατότητα αρνήσεως της χορηγήσεως επιστροφών κατά την εξαγωγή σε παρόμοια περίπτωση, ενώ το άρθρο 2 του κανονισμού 729/70 ορίζει ότι μόνον οι επιστροφές που χορηγούνται σύμφωνα με τους κοινοτικούς κανόνες μπορούν να χρηματοδοτηθούν από το ΕΓΤΠΕ και ότι, εξάλλου, η παύση της αλιεύσεως σε περίπτωση εξαντλήσεως της εθνικής ποσοστώσεως εμπίπτει προεχόντως στη δική του ευθύνη. Αν αντιμετωπίζει πρακτικές δυσκολίες εφαρμογής μηχανισμού αποτελεσματικού ελέγχου, σ' αυτό εναπόκειται να τις υπερπηδήσει λαμβάνοντας τα κατάλληλα μέτρα.

3. 'Οταν η Επιτροπή αρνείται να επιβαρύνει το ΕΓΤΠΕ με ορισμένες δαπάνες, για το λόγο ότι προκλήθηκαν από παραβάσεις της κοινοτικής νομοθεσίας που καταλογίζονται σε ένα κράτος μέλος, στο κράτος αυτό εναπόκειται να αποδείξει ότι πληρούνται οι προϋποθέσεις της χρηματοδοτήσεως, την οποία αρνείται η Επιτροπή.

Διάδικοι

Στην υπόθεση 262/87

Βασίλειο των Κάτω Χωρών, εκπροσωπούμενο από τους A. Bos και G. M. Borchardt, αναπληρωτές νομικούς συμβούλους στο Υπουργείο των Εξωτερικών, με τόπο επιδόσεων στο Λουξεμβούργο την πρεσβεία του,

προσφεύγον,

κατά

Επιτροπής των Ευρωπαϊκών Κοινοτήτων, εκπροσωπούμενης από το νομικό της σύμβουλο, Robert C. Fischer, με αντίκλητο στο Λουξεμβούργο τον Γεώργιο Κρεμλή, μέλος της νομικής της υπηρεσίας, Centre Albert Wagner, Kirchberg,

καθής,

που έχει ως αντικείμενο τη μερική ακύρωση, όσον αφορά τα προϊόντα της αλιείας, της αποφάσεως 87/368 της Επιτροπής, της 19ης Ιουνίου 1987, σχετικά με την εκκαθάριση των λογαριασμών των κρατών μελών που αφορούν τις δαπάνες που έχουν χρηματοδοτηθεί από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα εγγυήσεων, για το οικονομικό έτος 1983 (ΕΕ L 195, σ. 43),

ΤΟ ΔΙΚΑΣΤΗΡΙΟ

συγκείμενο από τους O. Due, πρόεδρο, T. Koopmans και F. Grevisse, προέδρους τμήματος, G. F. Mancini, Κ. Ν. Κακούρη, F. A. Schockweiler, J. C. Moitinho de Almeida, M. Diez de Velasco και M. Zuleeg, δικαστές,

(το σκεπτικό παραλείπεται)

αποφασίζει:

Διατακτικό

1) Απορρίπτει την προσφυγή.

2) Καταδικάζει τις Κάτω Χώρες στα δικαστικά έξοδα.